WEB-Fortunata-e-Jacinta-IV	La cuelhec de bona manèra aqueth dia e li fotec un aute discurs: “Compreni, expausèc era senhora damb accent parlamentari, que non gauses condar-me cèrtes causes, e dera mia part, se t’è d’èster franca, que non te hèsqui jo pejor de çò qu’ès; non creigui, coma ac poirien creir d’autes persones, qu’era tua feblesa ei interessada, e qu’estimes ad aguest òme pr’amor qu’ei ric, e que non l’estimaries se siguesse praube.